ກອງປະຊຸມລັດຖະມົນຕີ ດ້ານຂໍ້ມູນຂ່າວສານອາຊຽນ ຄັ້ງທີ 14 (AMRI) ແລະ ກອງ ປະຊຸມລັດຖະມົນຕີດ້ານຂໍ້ມູນ ຂ່າວສານອາຊຽນ +3 (ສປ ຈີນ, ຍີ່ປຸ່ນ ແລະ ສ.ເກົາຫຼີ) ຄັ້ງ ທີ 5 ຈັດຂຶ້ນໃນວັນທີ 9-11 ພຶດສະພານີ້ ທີ່ໂຮງແຮມ ຊັງກີ ລາ ປະເທດສິງກະໂປ, ພາຍໃຕ້ ການເປັນປະທານຂອງທ່ານ ອິສວາຣານ (Iswaran) ລັດຖະ ມົນຕີກະຊວງຄົມມະນາຄົມ ແລະ ຂໍ້ມູນຂ່າວສານສິງກະໂປ, ມີບັນດາລັດຖະມົນຕີ, ຮອງ ລັດຖະມົນຕີ ແລະ ຜູ້ຕາງໜ້າ ຈາກປະເທດສະມາຊິກ, ສຳລັບ ຄະນະຜູ້ແທນ ສປປ ລາວ ນຳໂດຍ ທ່ານ ສະຫວັນຄອນ ຣາຊມຸນຕຣີ ຮອງລັດຖະມົນຕີ ກະຊວງຖະແຫຼງຂ່າວ, ວັດທະ ນະທຳ ແລະ ທ່ອງທ່ຽວ ພ້ອມ ຄະນະເຂົ້າຮ່ວມ. ກອງປະຊຸມ AMRI ຄັ້ງນີ້ ໄດ້ປຶກສາຫາລືກ່ຽວກັບການ ສ້າງໃຫ້ປະຊາຄົມອາຊຽນ ມີ ຄວາມເຂັ້ມແຂງດ້ານເຕັກໂນ ໂລຊີຂໍ້ມູນຂ່າວສານ ໂດຍສະ ເພາະແມ່ນການຫັນສູ່ສັງຄົມດີ ຈີຕອນໃຫ້ເປັນອັນດຽວກັນ, ລວມທັງການສ້າງຄວາມເຂັ້ມ ແຂງຂອງສື່ມວນຊົນອາຊຽນ ໂດຍຜ່ານການພົວພັນຢ່າງໃກ້ ຊິດຜ່ານລະບົບດີຈີຕອນທັນ ສະໄໝ ແລະ ຖືກຕ້ອງ. ທ່ານ ອິສວາຣານ ກ່າວ ວ່າ: ອາຊຽນ ຕ້ອງກຽມຄວາມ ພ້ອມ ແລະ ສ້າງສິ່ງອຳນວຍ ຄວາມສະດວກໃຫ້ແກ່ປະຊາ ຊົນໃນພາກພື້ນ ກໍຄືປະເທດ ສະມາຊິກໄດ້ເຂົ້າເຖິງຂໍ້ມູນ ຂ່າວສານ, ໃນຂະນະດຽວກັນ ກໍກຽມພ້ອມຮັບມືກັບການຂະ ຫຍາຍຕົວຂອງເຕັກໂນໂລຊີທີ່ ທັນສະໄໝໃນຍຸກດີຈີຕອນ ເພື່ອເຮັດໃຫ້ປະຊາຊົນອາຊຽນ ຮັບຮູ້ສະຖານະການ ແລະ ນຳ ໃຊ້ສື່ອອນລາຍຢ່າງຖືກຕ້ອງ, ພ້ອມທັງປ້ອງກັນ ແລະ ໄຈ້ ແຍກຂໍ້ມູນຂ່າວສານ ຂ່າວທີ່ ບິດເບືອນບໍ່ເປັນຄວາມຈິງໃຫ້ ໄດ້ຢ່າງຈະແຈ້ງ, ພ້ອມທັງຮຽກ ຮ້ອງໃຫ້ປະເທດສະມາຊິກມີ ຄວາມຮັບຜິດຊອບເປັນເຈົ້າ ການຢ່າງຕັ້ງໜ້າ ສະກັດກັ້ນ ແລະ ລົງໂທດຕໍ່ຜູ້ກະທຳຜິດ ທາງສື່ອອນລາຍຢ່າງເຂັ້ມງວດ. ສຳລັບ ສປປ ລາວ ລັດ ຖະບານກໍຄືກະຊວງຖະແຫຼງ ຂ່າວ, ວັດທະນະທຳ ແລະ ທ່ອງທ່ຽວ ໄດ້ເອົາໃຈໃສ່ຢ່າງ ຕັ້ງໜ້າ ເຂົ້າໃນການຈັດຕັ້ງປະ ຕິບັດວຽກງານການສົ່ງເສີມ ຄວາມເຂັ້ມແຂງດ້ານຂໍ້ມູນ ຂ່າວສານ ໂດຍການປະສານ ສົມທົບກັບພາກສ່ວນທີ່ກ່ຽວ ຂ້ອງ ເປັນຕົ້ນແມ່ນກະຊວງໄປ ສະນີ ໂທລະຄົມມະນາຄົມ ແລະ ການສື່ສານ, ເພື່ອເສີມ ສ້າງຂີດຄວາມສາມາດທາງ ດ້ານເຕັກໂນໂລຊີດີຈີຕອນທີ່ ທັນສະໄໝ ເພື່ອບໍລິການສັງ ຄົມ ບໍ່ວ່າຈະເປັນການສ້າງນິຕິ ກຳ ແລະ ກົດໝາຍທີ່ກ່ຽວຂ້ອງ ກັບການຄຸ້ມຄອງນຳໃຊ້ລະບົບ ໂທລະຄົມມະນາຄົມ ແລະ ການສື່ສານ ໂດຍສະເພາະ ແມ່ນປະກົດການຫຍໍ້ທໍ້ໃນສື່ ສັງຄົມອອນລາຍໃນປັດຈຸບັນ ຊຶ່ງຜ່ານມາເຫັນວ່າຍັງມີກຸ່ມ ຄົນຈຳນວນໜຶ່ງ ຍັງບໍ່ທັນເຂົ້າ ໃຈໃນການບໍລິໂພກ ແລະ ນຳ ໃຊ້ສື່ສັງຄົມອອນລາຍ ຈຶ່ງມີ ການກະທຳຜິດດ້ານຂໍ້ມູນຂ່າວ ສານ (ICT) ໄດ້ສ້າງຄວາມຊັບ ສົນ ແລະ ເຂົ້າໃຈຜິດແກ່ປະຊາ ຊົນບັນດາເຜົ່າພໍສົມຄວນ. (ຂ່າວ-ພາບ: ສຸກສາຄອນ)